Α4-0249/95

Ψήφισμα σχετικά με την έκθεση της Επιτροπής για την ενιαία αγορά κατά το 1994 (COM(95)0238 - C4-0239/95)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής για την ενιαία αγορά κατά το 1994 (COM(95)0238 - C4-0239/95),

- έχοντας υπόψη το ψήφισμά του της 22ας Απριλίου 1994 σχετικά με την έκθεση της Επιτροπής για την ενιαία αγορά της Κοινότητας κατά το 1993 (( ΕΕ C 128 της 09.05.1994, σ. 476)),

- έχοντας υπόψη το άρθρο 145 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Πολιτισμού, Νεότητας, Παιδείας και Μέσων Ενημέρωσης, της Επιτροπής Πολιτικών Ελευθεριών και Εσωτερικών Υποθέσεων, της Επιτροπής Μεταφορών και Τουρισμού, της Επιτροπής Εξωτερικών Οικονομικών Σχέσεων και της Επιτροπής Προϋπολογισμών (Α4-0249/95),

Α. εκτιμώντας ότι η ολοκλήρωση της ενιαίας αγοράς και η ορθή λειτουργία της έχουν κεφαλαιώδη σημασία για την πολιτική αξιοπιστία της Ένωσης και για την ανταγωνιστικότητα, την ικανότητα δημιουργίας θέσεων απασχόλησης και τη συνολική ευεξία της οικονομίας της Ένωσης, την ανταγωνιστικότητα των επιχειρήσεων και ιδίως των ΜΜΕ, καθώς και για την ευημερία των ευρωπαίων πολιτών,

Β. λαμβάνοντας υπόψη ότι σε ορισμένους καθοριστικούς τομείς η ενιαία αγορά δεν έχει ακόμη ολοκληρωθεί και ότι σε άλλους τομείς η ενιαία αγορά έχει μεν εγκαθιδρυθεί τυπικά αλλά δεν λειτουργεί όπως θα έπρεπε, με δυσμενείς επιπτώσεις για τον πληθυσμό και την οικονομία της Ένωσης,

Γ. εκτιμώντας ότι είναι σημαντικό κάθε μεγέθους επιχείρηση να θεωρήσει την ενιαία αγορά ως θετική εξέλιξη,

Δ. λαμβάνοντας υπόψη ότι το Ευρωπαϊκό Κοινοβούλιο είχε ζητήσει την καθιέρωση ετήσιας έκθεσης που θα περιγράφει την πρόοδο που σημειώθηκε μέσα στο έτος στην κατεύθυνση της ολοκλήρωσης της ενιαίας αγοράς, και ότι η πρώτη από τις εκθέσεις αυτές κυκλοφόρησε το 1994 και αναφερόταν στο 1993,

Ε. λαμβάνοντας υπόψη ότι αυτή η ετήσια έκθεση πρέπει να αποτελέσει πολύτιμο εργαλείο για τα άτομα, τις ομάδες συμφερόντων, τις επιχειρήσεις και τις δημόσιες αρχές που αναζητούν πληροφορίες για την κατάσταση της ολοκλήρωσης της ενιαίας αγοράς, αξιολόγηση του τρόπου διαχείρισης της ενιαίας αγοράς στα διάφορα διοικητικά επίπεδα, καθοδήγηση ως προς την ερμηνεία των κανόνων της εσωτερικής αγοράς και παραδείγματα για δικαστικές αποφάσεις που έχουν αντίκτυπο στη λειτουργία της ενιαίας αγοράς,

Περιεχόμενο της ετήσιας έκθεσης

1. Χαιρετίζει την ανά χείρας δεύτερη ετήσια έκθεση της Επιτροπής για την ενιαία αγορά κατά το 1994 και, ιδιαίτερα, το ρεαλιστικότερο πνεύμα από το οποίο διακατέχεται η έκθεση[semigr ] επισημαίνει ότι οι περισσότερες από τις επιπλέον πληροφορίες που είχε ζητήσει το ψήφισμα του Κοινοβουλίου για την πρώτη ετήσια έκθεση (π.χ. πληροφορίες σχετικά με τις πρακτικές επιπτώσεις της νομοθεσίας για την ενιαία αγορά σε διάφορους τομείς, σύνοψη των βασικών τομέων όπου παραμένουν προβλήματα, σχετικά με αποφάσεις του Δικαστηρίου που ενδιαφέρουν ιδιαίτερα την ενιαία αγορά και, τουλάχιστον, κατάλογο των πρόσφατων εκθέσεων και ερευνών για τη λειτουργία της) όντως περιέχονται στη νέα έκθεση[semigr ]

2. θεωρεί ότι αυτές οι βελτιώσεις βοηθούν στο να γίνει η εν λόγω ετήσια έκθεση ένα ακόμη χρησιμότερο εργαλείο για τους καταναλωτές, τις επιχειρήσεις και τις δημόσιες αρχές που λειτουργούν μέσα στην ενιαία αγορά[semigr ]

3. πιστεύει ωστόσο ότι οι μελλοντικές εκθέσεις θα ήταν χρήσιμο να επεκταθούν ώστε να περιλαμβάνουν εξέταση του αντικτύπου της ενιαίας αγοράς στο περιβάλλον και των τρόπων με τους οποίους ολοκληρώνονται οι πολιτικές της ΕΕ για την ενιαία αγορά και για το περιβάλλον[semigr ]

Η κατάσταση της ενιαίας αγοράς

4. χαιρετίζει τη διαπίστωση της Επιτροπής ότι, συνολικά εξεταζόμενη, η ενιαία αγορά λειτουργεί[semigr ] ωστόσο, απευθύνει προειδοποίηση για τυχόν υποεκτίμηση των προβλημάτων που ακόμη παραμένουν[semigr ]

5. επισημαίνει με μεγάλη ανησυχία το γεγονός ότι το Συμβούλιο σημείωσε ελάχιστες προόδους κατά το 1994 όσον αφορά την έγκριση ορισμένων σημαντικών νομοθετικών μέτρων, μεταξύ άλλων της κατάργησης των ελέγχων των προσώπων στα σύνορα, ενώ η μη ικανοποιητική συμφωνία του Schengen δεν τέθηκε σε ισχύ παρά το 1995[semigr ] επίσης, ότι σε άλλους τομείς τα μέτρα που έχει εγκρίνει το Συμβούλιο δεν έχουν μεταφερθεί στην εθνική νομοθεσία ούτε έχουν τεθεί σε εφαρμογή ακολουθώντας τα συμφωνημένα χρονοδιαγράμματα[semigr ]

6. θεωρεί ότι τα σημαντικότερα προβλήματα που παρεμποδίζουν την πραγμάτωση της ενιαίας αγοράς και έχουν ως αποτέλεσμα τη στρέβλωση του ανταγωνισμού είναι τα εξής:

α) η αρχή της αμοιβαίας αναγνώρισης συχνά δεν τηρείται από τα κράτη μέλη,

β) οι πρακτικές των κρατών μελών για τις δημόσιες προμήθειες ελάχιστα έχουν αλλάξει από τότε που θεωρητικά πραγματοποιήθηκε η ελευθέρωση του τομέα,

γ) δεν έχουν ληφθεί μέτρα για την εναρμόνιση σημαντικών τομέων της φορολογίας (ειδικοί φόροι κατανάλωσης, φορολογική μεταχείριση των αποταμιεύσεων και φορολογία επιχειρήσεων), περιορισμένα δε μέτρα έχουν ληφθεί στην περίπτωση του ΦΠΑ,

δ) παραμένουν διαφορές στις περιβαλλοντικές ρυθμίσεις των κρατών μελών[semigr ] ωστόσο, τα υψηλότερα περιβαλλοντικά πρότυτα δεν θα πρέπει να θεωρηθούν ως φραγμοί στο εμπόριο,

ε) δεν έχει ολοκληρωθεί η κατάργηση των ελέγχων στις μετακινήσεις ανθρώπων στα εσωτερικά σύνορα,

στ) εξακολουθεί να είναι δυσχερής και δαπανηρή η κατοχύρωση των δικαιωμάτων του πολίτη και η πρόσβαση στη δικαιοσύνη σε περιπτώσεις παραβιάσεων των αρχών και διατάξεων της ενιαίας αγοράς,

ζ) υπάρχουν υπερβολικές γραφειοκρατικές απαιτήσεις έναντι των επιχειρήσεων, γεγονός που επιβαρύνει σημαντικά τις επιχειρήσεις αυτές, ιδίως δε τις ΜΜΕ[semigr ]

7. επισημαίνει σχετικά με αυτό το θέμα ότι η μη ολοκλήρωση του προγράμματος της ενιαίας αγοράς σε ορισμένους τομείς, όπως το οινόπνευμα και ο καπνός, έχει δημιουργήσει νέες δυνατότητες για την ανάπτυξη της ολοκληρωμένης εγκληματικότητας[semigr ]

8. επισημαίνει στο πλαίσιο αυτό ότι απαιτείται η κατάλληλη διατήρηση της νομοθεσίας επί θεμάτων εσωτερικής αγοράς και ότι δεν επαρκούν τα υπάρχοντα εθνικά συστήματα κυρώσεων που εφαρμόζονται σε περιπτώσεις μη τήρησης των υποχρεώσεων που απορρέουν από τους κοινοτικούς κανόνες[semigr ]

9. τονίζει ότι η ενιαία αγορά δεν θα είναι δυνατόν να λειτουργήσει ορθά μέχρις ότου καθιερωθεί ενιαίο νόμισμα[semigr ]

10. εκφράζει την ανησυχία του διότι ορισμένες αποφάσεις του Συμβουλίου και της Επιτροπής έχουν στην πραγματικότητα τη συνέπεια να μειώνουν τα ευεργετήματα της ενιαίας αγοράς για πολλούς καταναλωτές[semigr ]

11. εκφράζει τη βαθειά λύπη του για το γεγονός ότι οι εθνικές διοικήσεις, σε ορισμένες περιπτώσεις, επιδεικνύουν υπερβάλλοντα ζήλο κατά την εφαρμογή των νομοθετικών πράξεων που εγκρίνονται σε ενωσιακό επίπεδο και έτσι καθιστούν περίπλοκους τους κανονισμούς, ελαττώνουν την αποτελεσματικότητά τους και αυξάνουν τις επιβαρύνσεις των επιχειρήσεων δυσφημώντας την ΕΕ[semigr ] απορρίπτει, ωστόσο, κάθε προσέγγιση του προβλήματος αυτού που θα βασίζεται μόνον στη μείωση των ρυθμίσεων και η οποία θα οδηγούσε αναπόφευκτα στην υποβάθμιση των κοινωνικών και περιβαλλοντικών προτύπων, καθώς και των προτύπων προστασίας των καταναλωτών[semigr ]

12. καλεί την Επιτροπή να συντονίσει με προοπτική τις προσπάθειές της για την πραγματοποίηση της ενιαίας αγοράς με τις υπό εξέλιξη εργασίες στο πλαίσιο του Παγκόσμιου Οργανισμού Εμπορίου, ιδίως δε σε ό,τι αφορά την ενσωμάτωση των περιβαλλοντικών και κοινωνικών απαιτήσεων στο παγκόσμιο εμπορικό σύστημα[semigr ]

13. διαπιστώνει με ανησυχία ότι ορισμένες εθνικές διοικήσεις εξακολουθούν να εφαρμόζουν πρακτικές που αντιτίθενται στην κοινοτική νομοθεσία για την εσωτερική αγορά και παρεμποδίζουν την κυκλοφορία των εμπορευμάτων[semigr ]

Εξωτερικές πτυχές

14. επισημαίνει ότι η ολοκλήρωση της Ενιαίας Αγοράς έχει σημαντικές συνέπειιες για τις εξωτερικές οικονομικές σχέσεις της ΕΕ, και καλεί όλες τις χώρες που μετέχουν σε διαδικασίες περιφερειακής ολοκλήρωσης να μεριμνήσουν ώστε τα πλεονεκτήματα από τις διαδικασίες αυτές να μην περιορισθούν στις εσωτερικές αγορές, αλλά να επεκταθούν και στους οικονομικούς φορείς τρίτων χωρών[semigr ]

15. διαπιστώνει ότι η Ενιαία Αγορά έχει βελτιώσει τις δυνατότητες πρόσβασης των τρίτων χωρών στην αγορά και έχει δώσει νέα ώθηση στις διαδικασίες περιφερειακής ολοκλήρωσης, τόσο στην Ευρώπη όσο και σε άλλες περιοχές του κόσμου[semigr ]

16. εκτιμά ότι η Ενιαία Αγορά θα μπορούσε να αποδειχθεί χρήσιμη εμπειρία για την μελλοντική ανάπτυξη του πολυμερούς εμπορικού συστήματος, και ιδιαίτερα για την περαιτέρω φιλελευθεροποίηση του εμπορίου υπηρεσιών, καθώς και την εξέλιξη στους τομείς της προστασίας της πνευματικής ιδιοκτησίας, των περιβαλλοντικών πτυχών του εμπορίου, της καθιέρωσης ελαχίστων εργασιακών προτύπων, των αμέσων ξένων επενδύσεων και της διεθνούς πολιτικής ανταγωνισμού[semigr ]

17. καλεί τα κράτη μέλη να καταργήσουν το άρθρο 115 της Συνθήκης ΕΚ, το οποίο είναι ασυμβίβαστο με την Ενιαία Αγορά, και το οποίο έχει καταστεί πλέον ανεφάρμοστο[semigr ]

18. εκφράζει την ανησυχία του για την αύξηση των περιστατικών απάτης κατά τις εισαγωγές, ιδίως στα ανατολικά σύνορα της ΕΕ, φαινόμενο που οφείλεται στην κατάργηση των εσωτερικών συνόρων και το οποίο προκαλεί στην ΕΕ απώλειες εκατοντάδων εκατομμυρίων ECU κάθε χρόνο, και καλεί την Επιτροπη να μεριμνήσει για τη βελτίωση τις συνεργασίας με τις τελωνεικές αρχές των κρατών μελών, καθώς και μεταξύ των αρχών αυτών[semigr ]

19. χαιρετίζει με ικανοποίηση την σχεδόν ολοκληρωτική κατάργηση των εισαγωγικών περιορισμών στο πλαίσιο της ολοκλήρωσης της Ενιαίας Αγοράς, και ελπίζει ότι τα λίγα καθεστώτα ποσοστώσεων που εξακολουθούν να ισχύουν σε επίπεδο ΕΕ θα καταργηθούν σταδιακά στο εγγύς μέλλον[semigr ]

Απαιτήσεις για το μέλλον

20. ζητεί να διατυπωθούν και να εγκριθούν προτάσεις στους εξής τομείς:

- οι κυρώσεις που επιβάλλονται στα κράτη μέλη για παραβιάσεις των διατάξεων της ενιαίας αγοράς πρέπει να εναρμονισθούν και να εφαρμόζονται σχολαστικά, σύμφωνα με τις κατευθυντήριες γραμμές που περιέχονται στα συμπεράσματα της Γαλλικής Προεδρίας του 1995[semigr ]

- οι υφιστάμενες διατάξεις για τις δημόσιες προμήθειες πρέπει να εφαρμοσθούν με αυστηρότητα και να συγκεντρωθούν σχετικά στατιστικά στοιχεία[semigr ]

- το όλο πρόβλημα του χαρακτήρα, των επιπτώσεων και της εμβέλειας της φορολογίας, που έχει πολύ μεγάλη σημασία για το ανταγωνιστικό περιβάλλον, πρέπει να αντισταθμισθεί με την αρχή της επικουρικότητας[semigr ]

- η εμβέλεια της συμφωνίας του Schengen πρέπει να επεκταθεί ώστε να καλύπτει ολόκληρη την Ένωση[semigr ]

- η Επιτροπή και τα κράτη μέλη πρέπει να εντείνουν τις προσπάθειές τους για τη βελτίωση της διοικητικής συνεργασίας έτσι ώστε να μειωθούν τα περιττά εμπόδια που τίθενται στο εμπόριο[semigr ] ιδιαίτερη βοήθεια πρέπει να δοθεί στις μικρές επιχειρήσεις που ζητούν τη δικαίωσή τους σε περιπτώσεις παραβιάσεων των δικαιωμάτων τους[semigr ]

21. υπογραμμίζει, επίσης, ότι η κοινωνική διάσταση πρέπει να εξακολουθήσει να αναπτύσσεται παράλληλα με την εσωτερική αγορά, και εκφράζει τη λύπη του για την έλλειψη φιλόδοξων στόχων που χαρακτηρίζει το κοινωνικό πρόγραμμα δράσης που υπέβαλε η Επιτροπή, ιδίως δε την έλλειψη νέων νομοθετικών προτάσεων για την κατοχύρωση ελάχιστων εργασιακών προτύπων[semigr ]

22. επικροτεί την ανάπτυξη μιας ισχυρής πολιτικής ανταγωνισμού σε επίπεδο Ένωσης και υπογραμμίζει ότι τούτο δεν αντιτίθεται σε μια ενεργό βιομηχανική πολιτική που θα παρέχει το πλαίσιο για μια κοινωνικώς και περιβαλλοντικώς αποδεκτή βιομηχανική ανάπτυξη[semigr ]

23. λαμβάνει υπόψη την πρόθεση της Επιτροπής να παρουσιάσει κατευθυντήριες γραμμές για ένα οριστικό σύστημα ΦΠΑ και ζητεί να αναληφθεί επειγόντως σχετική δράση χωρίς όμως να παραβλέπεται η ανάγκη για ουσιαστικότατη διαβούλευση και προπαρασκευή πριν θεσπιστούν αλλαγές στο τρέχον σύστημα[semigr ] εμμένει ωστόσο στην εφαρμογή της αρχής της χώρας καταγωγής για το φόρο προστιθέμενης αξίας[semigr ]

24. ζητεί την εναρμόνιση των συντελεστών του φόρου κατανάλωσης για το πετρέλαιο και τα πετρελαϊκά προϊόντα, τον καπνό και το οινόπνευμα, καθώς και για τα οινοπνευματώδη ποτά[semigr ]

25. ζητεί την ενιαία φορολόγηση των προσόδων από επενδύσεις[semigr ]

26. ζητεί να ενταθούν οι προσπάθειες που αποσκοπούν στην εισαγωγή των αρχών της ενιαίας αγοράς στον εφοδιασμό ενέργειας[semigr ]

27. χαιρετίζει την έμφαση που δίδει η έκθεση της Επιτροπής στην ανάπτυξη διευρωπαϊκών δικτύων, εκφράζει όμως τη βαθιά του λύπη διότι δεν έχει βρεθεί μέχρι στιγμής καμιά λύση για τη χρηματοδότηση των δικτύων αυτών[semigr ]

28. υποδέχεται με ικανοποίηση την ανακοίνωση της Επιτροπής προς το Συμβούλιο και το Κοινοβούλιο σχετικά με το ρόλο των κυρώσεων για την εφαρμογή της κοινοτικής νομοθεσίας στον τομέα της εσωτερικής αγοράς, σαν ένα πρώτο ενδεικτικό προσανατολισμό σχετικά με τις κυρώσεις στον τομέα της εσωτερικής αγορά[semigr ]

29. χαιρετίζει την πρωτοβουλία της Επιτροπής για εκπόνηση διεξοδικής μελέτης για τις επιπτώσεις του προγράμματος της ενιαίας αγοράς στους διάφορους τομείς της οικονομίας και ζητεί διαβεβαιώσεις ότι θα δημοσιοποιηθούν[semigr ]

30. επισημαίνει στο πλαίσιο αυτό το αίτημα των οικονομικών κύκλων περί δημιουργίας ενός γραφείου παραπόνων στην Ευρωπαϊκή Επιτροπή, από όπου θα παρέχεται στους οικονομικούς κύκλους βοήθεια εντός καθορισμένης προθεσμίας[semigr ]

31. ζητεί την αμοιβαία αναγνώριση των διπλωμάτων, ιδίως στον μη πανεπιστημιακό τομέα[semigr ]

32. ζητεί την απλούστευση και απογραφειοκρατικοποίηση των διαδικασιών για την ίδρυση επιχειρήσεων και την εγκατάσταση ελεύθερων επαγγελματιών[semigr ]

33. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο καθώς και τις κυβερνήσεις και τα κοινοβούλια των κρατών μελών.